
	Targed 
	Tystiolaeth 

	Adolygu sgiliau cyfeirnodi gwaith awduron yng nghorff yr aseiniad
	(Cuckle & Broadhead, 2003:230)

	Defnyddio nifer o awduron wrth atgyfnerthu prif bwyntiau a blaenoriaethu deunydd academaidd megis erthyglau neu lyfrau yn hytrach na gwefannau.
	



Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth
Yr agwedd a ganolbwyntir yn yr aseiniad yma yw’r camau gweithredol a gymir ysgolion i sicrhau gwelliant a datblygiad o fewn yr ysgol. Mi fyddaf yn edrych yn feirniadol ar gynllun datblygu ysgol benodol. Gosodwyd rhaglen heriol ac uchelgeisiol ar gyfer diwygio addysg yng Nghymru gan y gweinidog Addysg a Sgiliau. Mae codi safonau addysg a gwella deilliannau dysgwyr wrth wraidd y rhaglen. Mae cynlluniau datblygu ysgol yn cynnwys targedau heriol a gweithredwyd arnynt gyda’r gobaith o wellau perfformiad ysgol yn y tymor byr yn ogystal â hirdymor. Mae canllawiau penodol mewn lle gan Lywodraeth Cymru sydd yn amlinellu'r hyn sydd yn ofynnol ar gyfer cynllun datblygu ysgol. Bwriad y canllawiau hyn yw cefnogi pob ysgol i sicrhau eu bod yn ymgorffori dull o gynllunio effeithiol, sydd yn seiliedig ar dystiolaeth ac yn arwain at ddatblygiad cadarnhaol (Gwefan Llywodraeth Cymru, canllawiau cynllun datblygu ysgol, 2014).
Mae’r ysgol a chyfeirir ato fel Ysgol A wedi ei leoli mewn tref yn Ne Cymru a ddarparwyd addysg drwy gyfrwng y Gymraeg i ddisgyblion rhwng 3 a 11 mlwydd oed. Mae tua 170 o ddisgyblion yn mynychu’r ysgol, gyda thua 58% ohonynt yn dod o gartrefi ble siaradir Cymraeg. Mae 19% o’r disgyblion ar gofrestr anghenion dysgu ychwanegol yr ysgol. Mae’r ffigur hwn ychydig yn is na chanran Cymru. Ychydig iawn o ddisgyblion sydd â datganiad o anghenion addysgol arbennig (Adroddiad Estyn, 2016). Un o’r pwyntiau gweithredu yng nghynllun yr ysgol yw gwellau lles disgyblion. Rwyf am archwilio’r agwedd yma, gan edrych yn feirniadol ar y camau a gymir i weithredu ar y targed hwn. 
I amlinellu bwriad yr adroddiad yn gryno, rwyf am ddewis un pwynt gweithredu ysgol A a’i drafod gan ei gysylltu gyda’r llenyddiaeth briodol. Mi fyddaf yn cyfeirio at yr ysgol fel ysgol A er mwyn sicrhau anhysbysrwydd ac i ddilyn canllawiau BERA. Ystyrir bod triniaeth gyfrinachol a dienw o ddata cyfranogwyr fel y norm. Mae dyletswydd arnaf i fel ymchwiliwr i  gydnabod hawl sefydliadau a chyfranogwyr unigol i breifatrwydd, ac rwyf angen sicrhau bod hawliau i gyfrinachedd ac anhysbysrwydd yn cael ei ystyried (BERA, British Educational Research Association, 2018). 
Pwrpas cyffredinol cynlluniau datblygu ysgol yw helpu ysgolion i roi’r cyfleoedd a’r deilliannau dysgu gorau i ddysgwyr er mwyn sicrhau safonau ac uchelgeisiau i bob unigolyn (Gwefan Hwb, Llywodraeth Cymru, fframwaith ar gyfer gwerthuso, gwella ac atebolrwydd, 2014) Dyletswydd y corff llywodraethol yw darparu cynllun datblygu ysgol yn rhagfarnu’r egwyddorion cyffredinol a’r rolau a’r cyfrifoldebau priodol sydd gan gyrff llywodraethu a phartneriaid (School Development Plans Regulations, 2014) Bydd CDY (cynllun datblygu ysgol) pob ysgol yn edrych yn wahanol, ond y peth pwysicaf am CDY yw ei fod yn cael ei ddatblygu ar sail tystiolaeth o wendidau a chryfderau'r ysgol, a’r hyn y gall ei gyflawni’n realistig er mwyn cefnogi'r datblygiad mwyaf effeithiol. Mae’n ddogfen fyw sy'n cael ei hadolygu a'i diweddaru yn barhaus (Underdown, 2021) Mae’r ffocws diweddar ar y Cwricwlwm a sicrhau fod dysgwyr yn cyrraedd gofynion y 4 diben yn rhoi cyfle i ysgolion brofi eu cynlluniau cwricwlwm, gan ofyn a yw’r rhain yn ddigon uchelgeisiol ac a ydynt yn cyflawni’r effaith a’r datblygiad a fwriedir ar gyfer dysgwyr (NACE, 2021. Mae gofyn i’r staff ac arweinwyr weithio ar y cyd drwy gynnal cyfarfodydd cyson i adnabod cryfderau a meysydd sydd angen ei wellau o fewn darpariaeth addysg yn yr ysgol. Gall staff ysgolion hefyd weithio ar y cyd wrth agor eu hystafelloedd er mwyn mabwysiadu agwedd agored ac onest wrth werthuso’r hyn sydd yn cael ei gynnig o fewn yr ysgol (Estyn, 2019).
Bwriad cynllun datblygu ysgol yw ceisio achosi newid ac arloesi ar gyfer gwella ysgolion ac felly mae'n broses gynllunio hirdymor gynhwysfawr (Cuckle & Broadhead, 2003:230). Yn ôl Bell (1998:453), pwrpas cynllunio datblygiad yw cynorthwyo'r ysgol i cyflwyno newidiadau yn llwyddiannus, fel bod ansawdd yr addysgu a safonau’r dysgu gwella. Cyhoeddodd Llywodraeth Cymru ‘Canllawiau gwella ysgolion: fframwaith ar gyfer gwerthuso, gwelliant ac atebolrwydd’ ym mis Mehefin 2022. Mae’r canllawiau yn cyd-fynd a’r wyth ffactor cyfrannol, a nodir gan Lywodraeth Cymru sy’n disgrifio’r nodweddion allweddol sydd angen i ysgolion gyflawni er mwyn gwireddu’r cwricwlwm yn llwyddiannus (Estyn 2023). Un agwedd hynod bwysig a nodwyd gan y Llywodraeth yw’r ddyletswydd ar ysgolion i alluogi pob dysgwr, ac yn arbennig y rhai o dan anfantais gefndiroedd, i symud ymlaen ar hyd eu llwybr dysgu eu hunain a chodi eu disgwyliadau i gyflawni eu llawn botensial gan nodi amrywiaeth o ddulliau asesu i ddeall a chefnogi’r cynnydd yma (Estyn 2023). Ffactor arall sydd angen ei ystyried wrth greu CDY ac sydd yn berthnasol i’r adroddiad yma yw’r angen i sicrhau bod amgylchedd yr ysgol yn cefnogi dysgwyr gan hybu llesiant disgyblion yn benodol. Yn gryno, prif bwrpas CDY yw ymgorffori myfyrio, hunanfarnu a gwelliant o fewn ysgolion, gydag arweinyddiaeth ysgol dda yn rhag-amod ar gyfer hynny (Estyn 2023). Gall effeithiolrwydd cynllun ei asesu yn nol faint o gynnydd mae wedi ei alluogi yn hytrach na pa mor fanwl neu drefnus yw’r ddogfen ei hun. Dylai’r ddogfen fod yn hygyrch a bod wrth law i’r staff a llywodraethwyr yn gyson. Mae’r cynllun yn rhoi cyfle i’r staff fyfyrio ar eu gwaith a ddylai fod mor hygyrch â phosib (Llywodraeth Cymru, 2018). Dylai ysgolion hefyd sicrhau bod copi o'r CDY ar gael i rieni, er enghraifft trwy ei gyhoeddi ar wefan yr ysgol, neu drwy ddarparu crynodeb o’r camau gweithredu a gynlluniwyd yn cylchlythyr yr ysgol neu ffurf arall ar gyfathrebu presennol gyda rhieni. Mae’r gefnogaeth gan rhieni a’r gymuned yn ased pwysig o ran gwella deilliannau i ddisgyblion. Anogir ysgolion i hysbysu eu bwriadau i rieni a’u cymuned leol i sicrhau gwelliant a'r canlyniadau allweddol y maent am eu cyflawni a chanfod ffyrdd o'u cynnwys yn effeithiol yn y broses wella. Wrth ystyried ffyrdd o gysylltu â rhieni a'r gymuned, efallai y bydd ysgolion gweld hi’n ddefnyddiol gymryd ysbrydoliaeth o arfer dda o'r rhaglen Ysgolion Estynedig. Er mwyn sicrhau llwyddiant o fewn CDY Mae diwylliant o atebolrwydd sydd wedi'i sefydlu ar bob lefel o fewn yr ysgol. Mae'n bwysig bod y CDY yn cadw ffocws agos ar ddisgyblion, eu dysgu a gwella'r deilliannau y maent yn eu cyflawni (Department of Education, 2010). Gan fod creu cynllun datblygu ysgol yn ofynnol o fewn ysgol, gall y straen o gynllunio achosi methiant yn effeithiolrwydd gweithrediad ar welliannau. O ganlyniad, mae ysgolion yn cael trafferth dod o hyd i feysydd sydd angen eu gwella. Dywed (Xaba, 2016) fod cynllunio datblygiad yn dueddol o arwain at dargedau arwynebol ac afrealistig. Mae hyn yn digwydd ar draul yr angen am arloesi gwirioneddol a newid mewn ysgolion. Mae eraill hefyd o’r farn fod athrawon sydd eisoes yn llwyddiannus yn y meysydd y mae’r cynllun datblygu yn eu nodi fel materion ysgol, yn cael eu gorfodi i ganolbwyntio ar bethau nad oes angen iddynt ganolbwyntio arnynt sydd yn wastraff amser. Mae targedau'r CDY yn gyffredinol yn amwys ac yn gofyn am ddarllen tudalennau o'r dogfennau i dreiddio i lawr i'w hystyr (De Vos, 2016). Mae’r awdur yn mynd mor bell a dweud fod y system hon yn ddiffygiol iawn ac yn dadlau ei fod yn aneffeithlon. Ategir at ei phwnt gan ddweud nad yw’n eiddo i’r holl staff ac mae’n gwastraffu amser a sgil staff o dan sylw.
Y pwynt gweithredu rwyf wedi penderfynu ffocysu arno yw’r ymgyrch i geisio gwellau lles disgyblion yr ysgol. Mae CDY ysgol A yn cynnwys 3 blaenoriaeth ac maent yn eu hadolygu pob tymor. Mae’r cynllun wedi ei osod allan ar ddogfen word sydd yn drenus ac yn ddeallus. Mae’r ddogfen yn fyw i pob aelod o staff ond nid ydynt wedi ei rannu ar y wefan felly wedi methu yr elfen o gynnwys y rhieni. Fel y sonwyd yn flaenorol, mae’r bwysig fod y rhieni yn ymwybodol o’r camau sydd yn cael ei gymryd i wellau’r ysgol a fod yna gyfleoedd iddynt allu cymryd rhan yn y gweithredu. Mae’r blaenioraethau yn edrych ar gymysgedd o elfennau pwysig o fewn ysgol ond rwyf wedi dewis edrych ar yr un sydd yn hybu llesiant y disgyblion. Mae’r targed yma wedi ei nodi yn y cynllun fel ‘Gwella rôl strategol holl gynghorau’r ysgol a llais y disgybl drwy edrych ar hawliau plant’. Arweinwyd y prosiect hwn gan y pennaeth a’r dirprwy bennaeth a’i drafod mewn cyfarfodydd wythnosol gyda gweddill o athrawon yr ysgol. Mae CDY ysgol A wedi ei rannu mewn i dri is bennawd sef, ‘lle ydyn ni nawr’, ‘targedau a meini prawf llwyddiant’ a ‘prif ffynonellau tystiolaeth’. Maent wedi llwyddo i edrych ar yr hyn maent yn ei wneud yn dda i ddechrau gan ystyried ble mae’r gwendidau a llefydd i wellau. Maent yn nodi fod hawliau plant yn rhywbeth sydd angen mwy o bwyslais arno gan fod aelodau o’r cyngor ysgol yn ymwybodol ohonynt ond nid yw’n bwnc cyfarwydd ar draws yr ysgol. Mae hyn yn golygu eu bod wedi mynd ati i hunanwerthuso eu cyflwyniad o’r hawliau i blant ac wedi nodi fod lle i wellau sydd gynhyrchiol iawn. Maent hefyd wedi nodi llais y disgybl fel un o’i phrif ffynhonnell gwybodaeth. Mae hyn yn hynod bwysig oherwydd dylai llais y plentyn fod yn ganolog i bob agwedd o fywyd yr ysgol.  Mae hyn yn rhan gadarnhaol o’r weledigaeth, gyda’r disgyblion, y holl staff addysgu a’r llywodraethwyr yn ymrwymo iddi er mwyn sicrhau’r llwyddiant (Estyn 2019). Mae’r cynllun hefyd yn nodi sut mae rhoi mwy o bwyslais ar lais y disgyblion drwy annog fwy o gysylltiad rhwng y cynghorau ysgol a gweddill y disgyblion yn hybu hawliau’r plant. Maent wedi mynd ati i weithredu ar y targed hwn drwy apwyntio blwyddyn 6 i wneud gweithgaredd yn amlygu’r hawliau. Aeth atynt i wneud hyn drwy greu arddangosfa yn y neuadd yn rhestru'r hawliau. Hyn oedd un o’r camau cyntaf y cymerodd yr ysgol i weithredu ar y targed ac roeddent yn llwyddiannus gan fod yna arddangosfa ar gael i’r ysgol gyfan gael bod yn ymwybodol o bwysigrwydd yr hawliau. Un ffordd allan aeth yr ysgol ati i gynllunio fod yr hawliau yn cael ei hybu oedd drwy gyflwyno hawl y mis yn ystod gwasanaethau. Yn ogystal, buodd mwy o ymgysylltiad rhwng cynghorau’r ysgol a’r hawliau, gan fod pwynt gweithredu parhaol wedi ei chael ei nodi sef fod y cyngor ysgol am barhau i adrodd yn nol i’r corff llywodraethol yn dymhorol. Mae eu hymglymiad o’r cynghorau ysgol a’r llywodraethwyr yn agwedd gadarnhaol iawn o’r gweithredai a nodir yn y CDY gan fod pwyslais mawr ar bwysigrwydd cynnwys ac ystyried partneriaid wrth ffurfio’r cynllun. Mae’n hanfodol fod yr ysgol yn rhoi cyfle i’r disgyblion fagu perthynas gyda’r llywodraethwyr gan eu bod yn gyfrifol am ddarparu arweinyddiaeth strategol ac atebolrwydd o fewn ysgol. Mae eu penderfyniadau yn dylanwadu ar ethos, polisïau a chyfeiriad cyffredinol yr ysgol. Mae corff llywodraethol yn gweithio ar y cyd ag arweinwyr ysgol, staff, rhieni, a’r gymuned ehangach i greu amgylchedd sy’n ffafriol i ddysgu a thwf (Veljanovski, 2023). Felly, credaf fod yr ymglymiad yma yn un bositif iawn ar ran yr ysgol. 
Amlygir yn y cynllun fod angen i’r dysgwyr ddeall a gweld sut mae eu hawliau yn flaenoriaeth ac yn weithredol yn amgylchedd a bywyd yr ysgol. Themâu trawsbynciol ein cwricwlwm i Gymru yw addysg hawliau dynol. Mae addysg hawliau dynol yn golygu fod dyletswydd ar ysgolion i roi’r cyfle i ddisgyblion ddysgu am hawliau plant, dysgu trwy hawliau plant a dysgu er mwyn defnyddio hawliau plant. Golygir hyn fod angen i blant wybod a deall eu hawliau, yn cael y cyfle i brofi eu hawliau o fewn eu haddysg, a chael eu grymuso a’r sgiliau i bleidio dros eu hawliau a hawliau eraill (Comisiynydd Plant Cymru, 2022). Cytunaf fod hi’n hynod bwysig fod disgyblion yn ymwybodol o’i hawliau a bod dyletswydd ar yr ysgol i sicrhau eu bod yn cael pob cyfle phosib ond credaf fod materion llesiol mwy difrifol y gallent wedi canolbwyntio arnynt. Yn bendant mae angen i’r disgyblion fod yn ymwybodol o’r hyn sydd ar gael ac yn bwysig iddynt ond mewn gwirionedd nid yw’r gallu i adrodd y 42 hawl o gof am fod o fudd mawr i les disgyblion. Wrth edrych yn fanwl ar y cynllun dysgu, rwyf yn gweld fod yna resymau clir dros eu dewisiadau, er fy mod wedi rhannu fy mod yn ansicr gyda phwysigrwydd y gorbwyslais ar yr elfen o hawliau plant, rwyf yn deall ei fod yn rhan fawr o’r cwricwlwm i Gymru ac mae yna ddyletswydd arnynt fel ysgol i wneud yn siŵr fod y disgyblion yn ymwybodol ohonynt. Maent wedi llwyddo i gynnwys rhanddeiliaid ac wedi cynllunio yn strategol gan fesur effaith. Mae’r ysgol wedi mynd ati i ddarganfod maes oedd angen ei ddatblygu ym mhellach ac maent wedi gweithredu ar y targedau a osodwyd. Maent hefyd wedi datblygu o’r man cychwynnol o gynnwys llais y disgybl gan weithio gyda’r cyngor ysgol i gynnwys llais y cynghorau yn gylchlythyr yr ysgol pob hanner tymor. Mae yna gyfleoedd i’r cyngor ysgol yn adrodd yn ôl yn dymhorol mewn cyfarfodydd llywodraethwyr. Bellach mae’r cynghorau hefyd yn adrodd yn ôl mewn gwasanaethau ysgol yn rheolaidd (Cynllun datblygu ysgol, Ysgol A, 2024). 
Wrth i mi ysgrifennu’r adroddiad hon, rwyf wedi dysgu sut i edrych yn feirniadol ar gynllun datblygu ysgol benodol, gan ystyried ei effeithiolrwydd ac effaith ar fywydau’r disgyblion. Gellir gweld fy mod wedi ystyried y ffordd maent wedi gweithredu ar y targedau a sut mae cynllun effeithiol angen cynnwys mwy na’r athrawon yn unig. Rwyf wedi sylweddoli fod pwyslais mawr ar gysylltu’r staff, disgyblion, llywodraethwyr, teuluoedd a’r gymuned er mwyn gwneud cynnydd. Rwyf wedi ymarfer fy sgil o arddangos dealltwriaeth o’r damcaniaethau a’r ymchwil ynghylch a datblygu cynlluniau ysgol fydd o fudd mawr i mi yn y dyfodol wrth weithredu ar gynlluniau tebyg. 

